钦定古今图书集成/明伦汇编/氏族典/第102卷 > 《凌迪知万姓统谱》 > 黎干
## 钦定古今图书集成/明伦汇编/氏族典/第102卷 > 《凌迪知万姓统谱》 > 黎干

按《唐书黎干传》：“干，戎州人。善星纬术，得待诏翰林，擢
累谏议大夫，封寿春公。自负其辩，沾沾喜议论。俄迁
京兆尹，改刑部侍郎。鱼朝恩败，坐交通，出为桂管观
察使。大历八年，复召为京兆尹。干性贪暴，专徇财色，
挟左道，希主恩，帝甚惑之。德宗在东宫，干与宦者特
进刘忠翼阴谋，几危宗嗣。及即位，除名长流，俄赐死”
蓝田驿。